Ryllikbladbille

Ryllikbladbille (Chrysolina marginata) er en bille som tilhører familiegruppen bladbiller (Chrysomelidae). Den lever på noe fuktig og på tørr gressmark, blant urter.

Ryllikbladbille er mellom 5-7 mm lang. Dekkvingene er to farget og har tydelig regelmessig punktur, ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halskjoldet har sidegroper og punktering også på midten. Kroppen er litt langsmal og oval som bladbillene ofte er.

Både larvene og de voksne (imago) billene lever av å spise blad på næringsplanten.

Ryllikbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Ryllikbladbille Chrysolina marginata - Fauna Europaea
 Norsk entomologisk forening

Bladbiller
Biller formelt beskrevet i 1758